Täpikhuik
Täpikhuik (Porzana porzana) on ruiklaste sugukonda kuuluv linnuliik. Täpikhuik on 22–24 cm pikkune lind. Tiibade siruulatus on 37–42 cm, kaal 70–100 g. Sulestik on pruun valgete tähnidega. Sabaalune on valge. Eestis pesitseb täpikhuikasid 1000 – 10 000 paari. Täpikhuik elutseb vesistel luhtadel, madalsoodel ja õõtsikutel. Talvitub troopilises Aafrikas. Kurnas on juunikuus 7–13 muna. Emaslind haub 18–19 päeva.